दिल्ली हाईकोर्ट ने कहा- योजना राष्ट्रहित में, फैसले में दखल की वजह नहीं दिखती
Agnipath Yojana Case Short-Term Military Recruitment Scheme दिल्ली हाईकोर्ट ने सोमवार को अग्निपथ स्कीम को चुनौती देने वाली सभी याचिकाओं को खारिज कर दिया। कोर्ट ने कहा- अग्निपथ योजना सेना की बेहतरी और राष्ट्रहित में लिया गया फैसला है।
दिल्ली हाईकोर्ट ने सोमवार को अग्निपथ स्कीम को चुनौती देने वाली सभी याचिकाओं को खारिज कर दिया। कोर्ट ने कहा- अग्निपथ योजना सेना की बेहतरी और राष्ट्रहित में लिया गया फैसला है। इसलिए सरकार के फैसले में कोर्ट के दखल देने की कोई वजह नहीं दिखती।
15 दिसंबर 2022 को कोर्ट ने याचिकाकर्ताओं और केंद्र सरकार की दलीलें सुनने का बाद फैसला सुरक्षित रख लिया था। फैसला सुरक्षित रखते हुए कोर्ट ने यह भी कहा था कि अगर किसी को कोई आपत्ति है तो वो अपनी लिखित दलीलें दाखिल करें। चीफ जस्टिस सतीश चंद्र शर्मा की अध्यक्षता वाली बेंच मामले की सुनवाई कर रही थी, इसमें जस्टिस सुब्रमण्यम प्रसाद भी शामिल थे।
14 जून 2022 को पेश हुई थी अग्निवीर स्कीम
अग्निपथ स्कीम को 14 जून, 2022 को पेश किया गया था। इस स्कीम के तहत आर्म्ड फोर्सेज में युवाओं का भर्ती किए जाने के नए नियम बताए गए थे। इन नियमों के मुताबिक, साढे 17 साल से लेकर 21 साल तक की उम्र के युवा ही इसमें अप्लाय कर पाएंगे और उन्हें चार साल के लिए भर्ती किया जाएगा। सरकार ने यह कदम तनख्वाह और पेंशन का बजट कम करने के लिए उठाया था।
भर्ती किए गए लोगों में से 25% को नियमित सर्विस के लिए चुना जाएगा। इस स्कीम की घोषणा होने के बाद देश के कई हिस्सों में युवाओं ने इसका विरोध शुरू कर दिया था। इस दौरान कई जगह उपद्रव भी देखने को मिला। इन्हें देखते हुए सरकार ने भर्ती होने के लिए उम्र की सीमा को बढ़ाकर 21 से 23 साल कर दिया।
सरकार ने कहा- हमने अच्छी भावना के साथ काम किया
दिल्ली हाईकोर्ट में कई याचिकाएं दाखिल कर इस स्कीम पर रोक लगाने की मांग की गई थी। एडिशनल सॉलिसिटर जनरल (ASG) ऐश्वर्य भाटी और केंद्र सरकार के वकील हरीश वैद्यनाथन ने केंद्र की तरफ से कहा था कि अग्निपथ स्कीम डिफेंस रिक्रूटमेंट में हुए सबसे बड़े नीतिगत बदलावों में से एक है और इससे सेना में भर्ती की प्रक्रिया में बड़ा बदलाव आने वाला है।
उन्होंने कहा था कि उम्र सीमा में दो साल की छूट दी गई है, जिसका फायदा 10 लाख से ज्यादा उम्मीदवारों ने उठाया है। उन्होंने कहा कि हम हलफनामे में सब कुछ नहीं दे सकते हैं, लेकिन यह निश्चित तौर पर कह सकते हैं कि हमने अच्छी और सच्ची भावना के साथ काम किया। कोर्ट ने मामले में सभी पक्षों की दलीलें सुनने के बाद दिसंबर 2022 में फैसला सुरक्षित रख लिया था।
अग्निपथ स्कीम से जुड़ी अन्य खबरें भी पढ़ें...​​
'अग्निपथ' के लिए तैयार नहीं 7 राज्यों के युवा:बिहार, MP, राजस्थान समेत इन्हीं राज्यों से आते हैं सेना के 50% जवान, जानिए आक्रोश के 5 पॉइंट्स
सेना में भर्ती की योजना 'अग्निपथ' के ऐलान के बाद लगातार तीन दिनों से विरोध की आग जल रही है। UP, बिहार, MP, राजस्थान समेत 7 राज्यों में प्रदर्शन हो रहे हैं। हरियाणा के रोहतक में सेना भर्ती की तैयारी कर रहे एक युवक ने सुसाइड कर लिया। विरोध के बीच सरकार ने गुरुवार देर रात अग्निपथ स्कीम की एज लिमिट पहले साल के लिए 21 साल से बढ़ाकर 23 साल कर दी है, लेकिन सवाल सिर्फ एज लिमिट का नहीं है। पूरी खबर यहां पढ़ें...
'अग्निपथ' में बेटियों को भी मिलेगा मौका:तीनों सेनाओं में शामिल हो सकेंगी लड़कियां, जितनी जरूरत होगी, उतनी भर्ती होंगी
अग्निपथ योजना के तहत सर्विस की जरूरत के मुताबिक महिलाओं को भी मौका दिया जाएगा। हालांकि, यह संख्या कितनी होगी, अभी यह तय नहीं किया गया है। स्कीम के पेश होने के कुछ दिन बाद ही पश्चिमी नौसेना कमान के एफओसी-इन-चीफ वाइस एडमिरल अजेंद्र बहादुर सिंह यह जानकारी दी थी। पूरी खबर यहां पढ़ें...
अब ITI और पॉलिटेक्निक पास युवा भी बनेंगे अग्निवीर,15 मार्च तक करें अप्लाय
भारतीय सेना में अग्निपथ योजना के तहत अग्निवीर भर्ती रैली 2023 के लिए रजिस्ट्रेशन शुरू हो चुका है। अग्निवीर भर्ती योजना में बदलाव किया गया है। अब प्री स्किल्ड युवा भी सेना की इस भर्ती में शामिल हो सकते हैं। पॉलिटेक्निक और ITI पास आउट यंग्स्टर्स सेना की टेक्निकल ब्रांच के लिए अप्लाय कर सकते हैं। चालीस हजार युवा भर्ती किए जाएंगे। पढ़ें पूरी खबर...